U-I-29/91
Datum: 1991-10-24T00:00:00.000+01:00
ecli: ECLI:SI:USRS:1991:U.I.29.91
vrsta: akt krajevne skupnosti
zadeva: ocena ustavnosti in zakonitosti predpisov in drugih splošnih aktov
objavljeno: Neobjavljeno | 24.10.1991
dokument: US14942
akt: Sklep sveta Krajevne skupnosti Rodik o razpisu referenduma za uvedbo samoprispevka za vse potrebe Krajevne skupnosti (Ur. objave občin: Ilirska Bistrica, Izola, Koper, Piran, Postojna in Sežana, št. 7/91)
resitev: ustavitev
izrek: Postopek za oceno ustavnosti in zakonitosti izpodbijanega sklepa se ustavi.
stavek: Glede na negativni izid referenduma v krajevni skupnosti je postal izpodbijani sklep krajevne skupnosti o razpisu referenduma za uvedbo samoprispevka brezpredmeten. Zato je ustavno sodišče ustavilo postopek za oceno ustavnosti in zakonitosti izpodbijanega sklepa.
odlocitev: sklep
geslo: Sklep sveta krajevne skupnosti o razpisu referenduma za uvedbo samoprispevka brez obveznih zakonskih sestavin: namen, skupni znesek in višina sredstev, odgovorni organi in načini nadzora.
podlaga: Zakon o postopku pred Ustavnim sodiščem SR Slovenije (ZUSS), 6. al. 2. odst. 25. čl.
vlagatelj: Lojze Cafuta, Sežana
datum_vloge: 1991-03-21T23:00:00.000Z
datum_odlocitve: 1991-10-23T23:00:00.000Z

# U-I-29/91

24/10-1991

S K L E P

Ustavno sodišče Republike Slovenije je na pobudo Lojzeta Cafute iz Sežane v postopku za oceno ustavnosti in zakonitosti sklepa o razpisu referenduma za uvedbo krajevnega samoprispevka za potrebe krajevne skupnosti Rodik na seji dne 24/10-1991

s k l e n i l o :

Postopek za oceno ustavnosti in zakonitosti sklepa sveta Krajevne skupnosti Rodik o razpisu referenduma za uvedbo samoprispevka za vse potrebe krajevne skupnosti (Uradne objave občin: Ilirska Bistrica, Izola, Koper, Piran, Postojna in Sežana, št. 7/91) se ustavi.

## O B R A Z L O Ž I T E V

Ustavno sodišče je s sklepom z dne 13/6-1991 sprejelo pobudo in začelo postopek za oceno ustavnosti in zakonitosti izpodbijanega splošnega akta krajevne skupnosti.

Med postopkom je ustavno sodišče ugotovilo, da je po objavljenem poročilu o izidu glasovanja na referendumu za uvedbo samoprispevka v denarju za krajevno skupnost Rodik (Uradne objave, št. 17/91) za uvedbo samoprispevka glasovalo 46,4 % glasovalcev, proti uvedbi pa 53,5 % glasovalcev. Razen tega je Krajevna skupnost Rodik ustavno sodišče dne 10/10-1991 na razgovoru v prostorih Skupščine občine Sežana obvestila, da zaradi izida referenduma ne namerava nadaljevati z akcijo samoprispevka in je na ta način postal izpodbijani akt o razpisu referenduma brezpredmeten.

Po navedenih ugotovitvah je ustavno sodišče ocenilo, da ni razlogov za nadaljevanje postopka, zato je na podlagi šeste alinee drugega odstavka 25. člena zakona o postopku pred Ustavnim sodiščem SR Slovenije (Uradni list SRS, št. 39/74 in 28/76)sklenilo tako, kot je navedeno v izreku tega sklepa.

P r e d s e d n i k

dr. Peter Jambrek